เด็กแนว: Afternoon – บล.เออีซี
SUSCO ช่วง High season – ม้าบิน วัฏจักรของราคาหุ้ …
11 ม.ค. 2561

SUSCO ช่วง High season
– ม้าบิน วัฏจักรของราคาหุ้น SUSCO ถือว่าน่าศึกษาอย่างมาก ในช่วงลง ให้ระวังการเล่น ขณะที่ในช่วงขึ้นน่าเข้าเก็งกำไร และในรอบนี้เป็น Cycle ของแนวโน้มขึ้น เด็กแนวจึงมองว่าน่าเล่น ในขณะที่ผลประกอบการ Q3 ที่ผ่านมายอดขายเติบโตเด่นทุบสถิติกำไรในรอบ 3 ไตรมาส นักวิเคราะห์มองว่า Q4 ที่ผ่านมาจัดว่าโดดเด่น เพราะหลังจากหมดช่วงทุกข์โศก ทำให้การบริโภคกลับมาแรงมาก และคาดว่ายอดขายน้ำมันจะเติบโตเด่นเช่นกัน อีกทั้งอัตรา Margin ก็ทำได้ดี จึงน่าจะแสดงกำไรใน Q4 ดีต่อเนื่องเลยทีเดียว
– สำหรับปี 61 ตั้งเป้ายอดขายน้ำมันขยายตัวราว 10% และจะเปิดปั๊มใหม่ราว 30แห่ง ขณะที่ร้านค้ามีการเปิดเพิ่มของร้าน Lawson ซึ่งเชื่อว่าจะดึงดูดลูกค้าได้มาก เพราะมีสินค้าที่แตกต่าง และมีอาหารการกินที่ถูกปากคนไทย ราคาพื้นฐานนักวิเคราะห์ส่วนใหญ่ให้เป้าระหว่าง 5-5.20 บาท มีมุมมองที่ดีต่อเนื่องของบริษัทจากนี้ไป ส่วนกราฟจะเห็นว่าพ้นช่วง Down Cycle ไปแล้ว ตอนนี้กำลังพลิกหงายเป็น Up Cycle แล้ว แนวต้านระยะสั้น 4.20 บาท มาสะสมกัน เพราะฟอร์มนี้ม้าทำท่าจะบินแล้ว